RESOLUCIÓN do 10 de xullo de 2009, da Dirección Xeral de Relacións Laborais, pola que se dispón o rexistro, o depósito  e a publicación, no Diario Oficial de Galicia, do acordo da comisión paritaria do convenio colectivo para o sector de pompas fúnebres de Galicia, polo que se aproban as táboas salariais para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/08/2009

Visto o acordo subscrito o 5 de maio de 2009 pola comisión paritaria do convenio colectivo para o sector de pompas fúnebres de Galicia, polo que se aproban as táboas salariais para o ano 2009, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 10 de xullo de 2009.
Odilo Martiñá Rodríguez
Director xeral de Relacións Laborais
Acta da comisión paritaria do convenio colectivo
autonómico de pompas fúnebres
En Santiago de Compostela, ás 11.00 horas do día 5 de maio de 2009, na sede do Consello Galego de Relacións Laborais, sito na rúa Algalia de Abaixo, 24-baixo, reúnense as persoas abaixo sinaladas, en presenza do funcionario do Consello Galego de Relacións Laborais, Celso Araújo Castro, que forman parte da comisión paritaria do convenio colectivo autonómico de pompas fúnebres.
-Representación empresarial:
En representación da Asociación Gallega de Empresas de Servicios Funerarios:
Fernando Ruiz Posse.
Pedro de Diego Olavarrieta (representado por Fernando Ruiz Posse).
José Luis Varela Tabarés.
-Representación social:
UGT Galicia.
Pedro Pablo López Fernández.
Antonio Gómez Vila.
Serafín Álvarez Seoane.
En primeiro lugar dáse entrada ao escrito dirixido a esta comisión paritaria pola sección sindical de Pompas Fúnebres del Atlántico, Federación de Servizos UGT-Vigomemorial, por medio dos cales se presentan unha serie de cuestións que, logo das oportunas deliberacións e debate, se pasan a contestar nos seguintes termos:
*Artigo 7, parágrafo 14:
Establecer un sistema de limpeza da roupa de traballo.
As partes non chegan a acordo sobre este punto ao haber disparidade de circunstancias nas distintas empresas do sector.
*Artigo 7, último parágrafo:
A comisión paritaria estudará a posibilidade de que os/as traballadores/as que non desenvolvan a súa actividade ordinaria nin en xornada nocturna nin en domingos ou festivos, teñan condicións especiais na súa xornada.
A comisión paritaria acorda que para os traballadores que presten os seus servizos de luns a venres e non perciban ningún complemento polos conceptos de domingos, festivos e nocturnos, a súa xornada será de 1.776 horas para o ano 2009 e de 1.751 horas para os anos 2010 e 2011.
A xornada establecida para o ano 2009 computarase a partir do 1 de xuño de 2009.
*Artigo 7:
Estudar a posibilidade de implantar sistemas de incentivos á produtividade.
As partes comprométense a estudar a posibilidade de implantar sistemas de incentivos á produtividade e presentar aquelas propostas que xulguen oportunas para a súa posterior análise por esta comisión paritaria, sen prexuízo de que as partes intercambien as súas propostas para o seu estudo antes do seu tratamento pola comisión.
Publicación táboas salariais 2009:
Por último, a comisión paritaria acorda remitir a Caser e Caixanova a composición da comisión de control do plan de pensións, que é, segundo o artigo 27 do vixente convenio colectivo, a seguinte:
Pedro Pablo López Fernández (presidente).
Antonio Gómez Vila (presidente suplente).
Fernando Ruiz Posse (secretario).
Juan Carballido Engroba (secretario suplente).
E non tendo máis asuntos que tratar, levántase a sesión ás 13.00 horas do día sinalado no encabezamento, e redáctase para o efecto esta acta que asinan todos os asistentes.
Ver referencia pdf "15000D009P015.PDF"